Ga go sepe sa seno se se neng se ka thibela keletso ya ka metlha ya kgololosego, mme maiteko a le mmalwa a go ngwêga a ne a dirwa mo dingwageng. Ka nnete, batho ba le bantsi ba ngwêgile gotswa Robben Island go feta ka fa go amogelwang. Mekoro e ne ka kgapetsa e utswiwa gotswa kwa ntlwaneng ya mekoro, mme dikepe tse di tswang kwa dinageng tse di kwa ntle di ne ka nako dingwe di ema fa setlhaketlhakeng kwa ntle ga molao, ka tsholofelo ya go iponela maloko a bodirela-kepe a tlaleletsô. Bangwe ba ka tswa ebile ba thumile go ralala mosele o o tsididi go ya kwa nageng-kgolo. 21 Setefane o ne a tlhoka bopelokgale gore a kgone go itshokela se se neng se tla tloga se mo diragalela, mme ga go pelaelo gore o ne a kgothadiwa thata ke ponatshegelo e ka bopelonomi Jehofa a neng a mmontsha yone ka nako eo. Setefane o ne a bona kgalalelo ya Modimo mme a bona Jesu a eme kafa seatleng sa moja sa ga Rraagwe! Fa a ntse a tlhalosetsa baatlhodi ba gagwe ponatshegelo eo, ba ithiba ditsebe ka diatla. Ka ntlha yang? Pelenyana ga moo, Jesu o ne a bolelela lone lekgotla leno gore ke Mesia le gore mo nakong e e sa fediseng pelo o tla nna kafa seatleng sa moja sa ga Rraagwe. (Mar. 14:62) Ponatshegelo ya ga Setefane e ne e supa gore Jesu o ne a bua boammaaruri. Tota e bile, lekgotla leo la Sanehederine ke lone le neng la oka Mesia le go mmolaya! Ba ne ba ema botlhe ka nako e le nngwe mme ba kgobotletsa Setefane ka maje go fitlha a swa.*